กระทรวงยุติธรรม เปิดศูนย์ยุติธรรมสร้างสุข ดำเนินการเชิงรุก ลดความเหลื่อมล้ำในการเข้าถึงกระบวนการยุติธรรม
กระทรวงยุติธรรม เปิดศูนย์ยุติธรรมสร้างสุข ดำเนินการเชิงรุก ลดความเหลื่อมล้ำในการเข้าถึงกระบวนการยุติธรรมนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเปิดศูนย์ยุติธรรมสร้างสุข ที่ศูนย์ราชการเฉลิมพระเกียรติฯ อาคารราชบุรีดิเรกฤทธิ์ ชั้น 2 ถนนแจ้งวัฒนะ กรุงเทพฯ เพื่อให้บริการงานด้านยุติธรรมแก่ประชาชน รัฐมนตรีว่าการกระทรวงยุติธรรม กล่าวว่า ศูนย์ฯ นี้ จะเป็นการยกระดับจากศูนย์บริการร่วมกระทรวงยุติธรรม เพื่อให้ประชาชนสามารถเข้าถึงกระบวนการยุติธรรมได้อย่างทั่วถึงมากขึ้น โดยจากนี้ประชาชนที่ได้รับความเดือดร้อนทุกเรื่อง สามารถเข้าร้องทุกข์ได้ทั้งที่ศูนย์ยุติธรรมสร้างสุข และศูนย์ยุติธรรมจังหวัดทั่วประเทศ ซึ่งทุกคดีประชาชนจะต้องได้รับคำตอบและความชัดเจนถึงกรอบเวลาการดำเนินงานของเจ้าหน้าที่ โดยศูนย์ยุติธรรมสร้างสุข จะเป็นศูนย์กลางในการประสานข้อมูลกับทุกหน่วยในกระทรวงยุติธรรม เพื่อขับเคลื่อนการทำงานบรรเทาความเดือดร้อนให้กับประชาชนและหากเจ้าหน้าที่คนใด หรือหน่วยงานใด ไม่สามารถปฏิบัติหน้าที่ได้อย่างมีประสิทธิภาพ ก็จะมีการพิจารณาปรับเปลี่ยนโยกย้ายวันแรกของการเปิดศูนย์ยุติธรรมสร้างสุข รัฐมนตรีว่าการกระทรวงยุติธรรม ยังรับเรื่องร้องทุกข์จากผู้เสียหายหลายคดี อาทิ ผู้เสียหายจากการลงทุนบริษัทแชร์ลูกโซ่ซินเท็ค มูลค่าความเสียหายกว่า 94 ล้านบาท นักท่องเที่ยวชาวอเมริกัน ที่ถูกจับในคดียาเสพติด และถูกดำเนินคดีอย่างไม่เป็นธรรม ผู้เสียหายจากหนี้นอกระบบ  รวมถึงครอบครัวของนางสาวธิติมา นรพันธ์พิพัฒน์ หรือลันลาเบล ซึ่งรัฐมนตรีว่าการกระทรวงยุติธรรม ยืนยันว่า ทางกระทรวงฯ พร้อมให้ความเป็นธรรมกับทุกคดี